**Φύλλο Εργασίας Εργαστηρίου**

**1ος Άξονας – Πολιτιστική Κληρονομιά**

Το εργαστήριο αυτό στοχεύει να ευαισθητοποιήσει τους μαθητές για τη σχέση της πολιτιστικής κληρονομιάς με το φυσικό περιβάλλον και τις επιπτώσεις της κλιματικής αλλαγής σε αυτήν. Μέσα από δραστηριότητες, οι μαθητές/τριες θα μάθουν πώς η προστασία του περιβάλλοντος μπορεί να διαφυλάξει τα πολιτιστική κληρονομιά (υλική και άυλη), καθώς και πώς η κλιματική αλλαγή απειλεί την κληρονομιά μας

***Δράση 1: Επίσκεψη σε Μουσείο και Δημιουργία Λευκώματος Ιστοριών***

**Σκοπός:** Να ευαισθητοποιηθούν οι μαθητές/τριες σχετικά με τη σημασία της πολιτιστικής κληρονομιάς και την προστασία της από τις επιπτώσεις της κλιματικής αλλαγής, καλλιεργώντας τη σύνδεσή τους με την ιστορία και το περιβάλλον.

**Στόχοι:**

* Να κατανοήσουν τη σημασία της πολιτιστικής κληρονομιάς και τον ρόλο της στην ταυτότητα του τόπου.
* Να αναπτύξουν περιβαλλοντική συνείδηση και ενσυναίσθηση για την προστασία των πολιτιστικών αγαθών από περιβαλλοντικούς κινδύνους.
* Να εκφράσουν τις γνώσεις και τα συναισθήματά τους μέσα από ιστορίες, εικόνες και καλλιτεχνικές δραστηριότητες.
* Να ενισχύσουν τη συνεργασία και τη συλλογική δράση, συμβάλλοντας ενεργά στην προβολή της πολιτιστικής κληρονομιάς.

**Στάση Ζωής:**

* Σεβασμό προς την πολιτιστική κληρονομιά.
* Υπευθυνότητα στις καθημερινές επιλογές, λαμβάνοντας υπόψη τη βιωσιμότητα.

**Βήμα 1: Προετοιμασία Επίσκεψης στο Μουσείο**

Ο/η εκπαιδευτικός διοργανώνει επίσκεψη σε ένα τοπικό μουσείο, επιλέγοντας έναν χώρο που συνδέεται με την υλική ή άυλη πολιτιστική κληρονομιά. Οι μαθητές ενημερώνονται εκ των προτέρων για την έννοια της κλιματικής αλλαγής και τις πιθανές επιπτώσεις της στα πολιτιστικά στοιχεία του μουσείου, καθώς και τον διαχωρισμό της Άυλη και Υλικής Πολιτιστικής Κληρονομιάς.

**Βήμα 2: Παρατήρηση και Εξερεύνηση στο Μουσείο**

Κατά τη διάρκεια της επίσκεψης, οι μαθητές/τριες παρατηρούν συγκεκριμένα εκθέματα και συλλέγουν πληροφορίες για την ιστορία τους και τη σημασία τους. Ενθαρρύνονται να εντοπίσουν τρόπους με τους οποίους η κλιματική αλλαγή μπορεί να επηρεάσει αυτά τα πολιτιστικά στοιχεία (π.χ. φθορά, διάβρωση, αλλαγές στη θερμοκρασία).

**Βήμα 3: Συζήτηση για τις Αιτίες και τις Επιπτώσεις της Κλιματικής Αλλαγής**

Με το τέλος της επίσκεψης, οι μαθητές και ο/η εκπαιδευτικός συζητούν τις αιτίες, τις επιπτώσεις και τις καλές πρακτικές γύρω από την κλιματική αλλαγή στην πολιτιστική κληρονομιά. Επισημαίνονται οι καλές πρακτικές εφαρμόζει το μουσείο για την προστασία των εκθεμάτων του από περιβαλλοντικούς κινδύνους. Επιπλέον ορίζονται οι Βιώσιμοι Στόχοι της δράσης.

**Βήμα 4: Δημιουργική Αποτύπωση – Storytelling**

Κάθε μαθητής/τρια επιλέγει ένα έκθεμα που του έκανε εντύπωση και το αποτυπώνει σε ένα χαρτί ή το φωτογραφίζει(εάν επιτρέπεται). Έπειτα, «δίνει φωνή» στο έκθεμα, γράφοντας μια μικρή ιστορία που συνδυάζει την ιστορία του εκθέματος και τη φανταστική του προσπάθεια να επιβιώσει από τις επιπτώσεις της κλιματικής αλλαγής.

**Βήμα 5: Δημιουργία Λευκώματος Ιστοριών**

Οι ιστορίες και οι απεικονίσεις των μαθητών/τιρων συγκεντρώνονται και δημιουργείται ένα λεύκωμα, που λειτουργεί ως αρχείο της εμπειρίας και των συναισθημάτων τους για την πολιτιστική κληρονομιά και το περιβάλλον. Το λεύκωμα αυτό μπορεί να εκτεθεί στην τάξη ή στο σχολείο, ώστε να μοιραστεί με την ευρύτερη κοινότητα.

Εικόνα που περιέχει κείμενο, στιγμιότυπο οθόνης, γραμματοσειρά, σχεδίαση

Περιγραφή που δημιουργήθηκε αυτόματα

Εικόνα που περιέχει κείμενο, στιγμιότυπο οθόνης, κύκλος, λογότυπο

Περιγραφή που δημιουργήθηκε αυτόματα

***Δράση 2: Η Κουζίνα της Φιλίας στο Σχολέιο μου - Η Διαπολιτισμική Κουζίνα Ενάντια στη Σπατάλη Τροφίμων***

**Σκοπός:** Να ενισχυθεί η διαπολιτισμική κατανόηση και συνεργασία μέσω της γαστρονομίας, ενώ παράλληλα να ευαισθητοποιηθούν οι μαθητές/τριες για την πρόληψη της σπατάλης τροφίμων και την προστασία του περιβάλλοντος, συνδέοντας τη βιωσιμότητα με την άυλη πολιτιστική κληρονομιά.

**Στόχοι:**

* Να κατανοήσουν οι μαθητές/τριες την έννοια της σπατάλης τροφίμων και τις περιβαλλοντικές της επιπτώσεις.
* Να γνωρίσουν τη διατροφική αξία παραδοσιακών συνταγών από διαφορετικές κουλτούρες.
* Να συνδέσουν την άυλη πολιτιστική κληρονομιά με την καθημερινή ζωή μέσω της γαστρονομίας.
* Να εκτιμήσουν τη διαφορετικότητα μέσα από τη γαστρονομική παράδοση άλλων πολιτισμών.
* Να καλλιεργήσουν αίσθημα ευθύνης για την προστασία του περιβάλλοντος και την πρόληψη της σπατάλης τροφίμων.
* Να αναπτύξουν δεξιότητες παρουσίασης, συνεργασίας και δημιουργικότητας.
* Να εφαρμόσουν πρακτικές βιώσιμης κατανάλωσης στην καθημερινότητά τους.

**Στάση Ζωής**

* Σεβασμό στη διαφορετικότητα και την πολιτιστική κληρονομιά.
* Υπευθυνότητα για την πρόληψη της σπατάλης τροφίμων και τη βιώσιμη κατανάλωση.
* Ενσυναίσθηση προς το περιβάλλον και τη σημασία μικρών καθημερινών αλλαγών για τη μείωση του περιβαλλοντικού αποτυπώματος.
* Συνεργατικότητα και κοινωνική δράση μέσω της δημιουργίας κοινών έργων.

**Βήμα 1: Η γαστρονομία από διαφορετικές κουλτούρες.**

Ο/η εκπαιδευτικός ζητά από μαθητές/τριες να συλλέξουν παραδοσιακές συνταγές και τεχνικές από διάφορους πολιτισμούς, με βίντεο ή φωτογραφίες κ.α.

**Βήμα 2: Ενημέρωση και ευαισθητοποίηση**

Οι μαθητές ενημερώνονται εκ των προτέρων για την έννοια της κλιματικής αλλαγής, της σπατάλης τροφίμων, ποιες είναι οι αιτίες, οι επιπτώσεις και τις καλές πρακτικές, καθώς και τη σημασία της Άυλης Πολιτιστικής Κληρονομιάς. Ακολουθεί συζήτηση για την σπατάλη τροφίμων και τρόπους για να μειώσουμε το περιβαλλοντικό μας αποτύπωμα. Επιπλέον ορίζονται οι Βιώσιμοι Στόχοι της δράσης.

**Βήμα 3: Διοργάνωση μικρής γιορτής με διάφορα φαγητά**

Οι μαθητές/τριες παρουσιάζουν τα φαγητά που μαγείρεψαν με τις οικογένειές τους, και συζητούν τη διατροφική αξία κάθε συνταγής. Κάθε μαθητής/τρια εξηγεί γιατί επέλεξε αυτό το φαγητό, ποια είναι τα υγιεινά και θρεπτικά του συστατικά και δίνει συμβουλές για την πρόληψη της σπατάλης τροφίμων και τη βιώσιμη κατανάλωση στην καθημερινή μας ζωή.

**Βήμα 4: Δημιουργία Βιβλίου Συνταγών**

Οι μαθητές/τριες ζωγραφίζουν την αγαπημένη τους παραδοσιακή συνταγή και προσθέτουν μια σύντομη περιγραφή για το πώς να τη φτιάξουν. Αφού συγκεντρωθούν όλες οι συνταγές δημιουργείται σχολικό βιβλίο συνταγών, το οποίο θα περιλαμβάνει βιώσιμους στόχους στις πρώτες σελίδες και συμβουλές για τη μη σπατάλη τροφίμων.

Το βιβλίο συνταγών μπορεί να παρουσιαστεί στους γονείς και στην ευρύτερη σχολική κοινότητα, ενισχύοντας την ευαισθητοποίηση για την κλιματική αλλαγή και την πολιτιστική κληρονομιά μέσω της γαστρονομίας.

Εικόνα που περιέχει κείμενο, στιγμιότυπο οθόνης, κύκλος, λογότυπο

Περιγραφή που δημιουργήθηκε αυτόματα

***Δράση 3: Ευετηρία και Κλιματική Αλλαγή***

**Σκοπός:** Να γνωρίσουν οι μαθητές/τριες την πολιτιστική σημασία του εθίμου «Μωμόγερια» ως μέρος της άυλης πολιτιστικής κληρονομιάς, να κατανοήσουν τη σύνδεσή του με τη φύση και την παράδοση και να ευαισθητοποιηθούν για την προστασία του πολιτισμού και του περιβάλλοντος σε σχέση με την κλιματική αλλαγή.

**Στόχοι:**

* Να κατανοήσουν την ιστορική, κοινωνική και πολιτιστική σημασία του εθίμου «Μωμόγερια».
* Να ενημερωθούν για τις επιπτώσεις της κλιματικής αλλαγής στην πολιτιστική κληρονομιά και τη φύση.
* Να αναγνωρίσουν τους Βιώσιμους Στόχους που σχετίζονται με την προστασία της πολιτιστικής κληρονομιάς και της φύσης.
* Να αναπτύξουν σεβασμό και εκτίμηση για την τοπική και παγκόσμια πολιτιστική κληρονομιά.
* Να καλλιεργήσουν ενσυναίσθηση για τη σχέση του ανθρώπου με τη φύση και την ανάγκη προστασίας της.
* Να αναπτύξουν δεξιότητες έρευνας, τεκμηρίωσης και δημιουργικής έκφρασης.
* Να συμμετέχουν ενεργά σε συζητήσεις, χειροτεχνικές δραστηριότητες και τη δημιουργία έκθεσης, ενισχύοντας τη συνεργασία και την ομαδικότητα.

Στάση Ζωής:

* Σεβασμό στην πολιτιστική παράδοση και την ιστορική συνέχεια.
* Ευαισθησία για τη διαφύλαξη της άυλης πολιτιστικής κληρονομιάς.
* Δέσμευση για τη βιώσιμη ανάπτυξη και τη μείωση του ανθρώπινου αποτυπώματος στη φύση.
* Ενεργή συμμετοχή στην ανάδειξη και προστασία τοπικών πολιτιστικών στοιχείων.

**Βήμα 1:** Εισαγωγή στο Έθιμο «Μωμοέρια» (επιλογή εθίμου βάσει πολιτιστική κληρονομιά περιοχής). Ο/η εκπαιδευτικός παρουσιάζει το έθιμο των Μωμόγερων στους μαθητές με φωτογραφίες, βίντεο και διηγήσεις για την ιστορία και τη σημασία του και τους ζητά να βρουν υλικό από Πολιτιστικά Σωματεία ή από ανθρώπους που έχουν βιωματική σχέση. Επιπλέον ορίζονται οι Βιώσιμοι Στόχοι της δράσης.

**Βήμα 2:** Συζήτηση για τη σύνδεση του εθίμου με την παράδοση, τη γη και τη γονιμότητα, καθώς και για τη σχέση του ανθρώπου με τη φύση και τον κύκλο της ζωής. Επιπλέον αναδεικνύονται ποιες είναι οι αιτίες, οι επιπτώσεις και τις καλές πρακτικές, καθώς και τη σημασία της Άυλης Πολιτιστικής Κληρονομιάς.

**Βήμα 3:** Κάλεσμα σε Πολιτιστικό Φορέα της περιοχής για να κάνει αναπαράσταση, να αναδείξει την πολιτιστική ταυτότητα και θέματα της σύγχρονης εποχής που επηρεάζουν το δρώμενο μέσω συζήτησης με μαθητές/τριες.

**Βήμα 4:** Μαθητές/τριες δημιουργούν έκθεση με διάφορες χειροτεχνίες που έχουν δημιουργήσει, από φωτογραφικό υλικό και μαρτυρίες.

**Εικόνα που περιέχει κείμενο, στιγμιότυπο οθόνης, κύκλος, λογότυπο

Περιγραφή που δημιουργήθηκε αυτόματα**