**Φύλλο Εργασίας Εργαστηρίου**

**2ος Άξονας Ιστορία**

Το εργαστήριο αυτό στοχεύει να ευαισθητοποιήσει τους μαθητές για τη σχέση της πολιτιστικής κληρονομιάς με το φυσικό περιβάλλον και τις επιπτώσεις της κλιματικής αλλαγής σε αυτήν. Μέσα από δραστηριότητες, οι μαθητές/τριες θα μάθουν πώς η προστασία του περιβάλλοντος είναι μία διαχρονική διαδικασία που συμβαίνει κάτω από διαφορετικές συνθήκες και προκλήσεις.

***Δράση 1: Η ασπίδα του Αχιλλέα***

**Σκοπός:** Να ενθαρρυνθούν οι μαθητές/τριες να φανταστούν και να δημιουργήσουν σύγχρονες "ασπίδες" για την προστασία του πλανήτη, ενσωματώνοντας ιδέες για τη βιώσιμη ανάπτυξη και τη μείωση της κλιματικής αλλαγής, εμπνεόμενοι από την πολιτιστική και μυθολογική παράδοση.

**Στόχοι:**

* Να κατανοήσουν οι μαθητές τη σύνδεση της ιστορίας με την κοινωνική και περιβαλλοντική πραγματικότητα.
* Να ενημερωθούν για τους Βιώσιμους Στόχους και τη σημασία τους στη σύγχρονη εποχή.
* Να καλλιεργήσουν ευαισθησία για την προστασία του πλανήτη και την ανάγκη συλλογικής δράσης.
* Να αισθανθούν υπερηφάνεια για τις δικές τους ιδέες και δημιουργίες που μπορούν να έχουν αντίκτυπο στην κοινωνία.
* Να αναπτύξουν δημιουργική και κριτική σκέψη, εκφράζοντας τις ιδέες τους μέσα από την τέχνη και τη συμβολική αναπαράσταση.

**Στάση Ζωής:**

* Ευθύνη για την προστασία του περιβάλλοντος και την προώθηση βιώσιμων πρακτικών.
* Δημιουργικότητα στην αναζήτηση λύσεων για κοινωνικά και περιβαλλοντικά προβλήματα.
* Ενεργό συμμετοχή στην κοινωνία, προβάλλοντας ιδέες για έναν πιο δίκαιο και βιώσιμο κόσμο.

**Βήμα 1:** Ο/η εκπαιδευτικός εισάγει μαθητές/τριες στην Ιδέα της Ασπίδας του Αχιλλέα, μέσα από οπτικοακουστικό υλικό και εξηγεί ότι η ασπίδα του Αχιλλέα είχε ζωγραφισμένα σύμβολα από τη φύση, την κοινωνία και την καθημερινή ζωή των ανθρώπων και ξεκινάει μία συζήτηση για το πώς θα μπορούσε να μοιάζει μια σύγχρονη "ασπίδα" προστασίας της Γης, θέτοντας τους Βιώσιμους Στόχους.

**Βήμα 2:** Ο/η εκπαιδευτικός ζητάει από τους μαθητές να ζωγραφίσουν τη δική τους ασπίδα βάσει τη σύγχρονη εποχή για το μετριασμό της Κλιματικής Αλλαγής.

**Βήμα 3:** Οι μαθητές/τριες παρουσιάζουν τη δική τους διαφορετική ασπίδα προστασίας. Η ασπίδα των νέων είναι οι γνώσεις, οι σκέψεις και η δράση στην κοινωνία.

Εικόνα που περιέχει στιγμιότυπο οθόνης, κείμενο

Περιγραφή που δημιουργήθηκε αυτόματα

Εικόνα που περιέχει κείμενο, στιγμιότυπο οθόνης, κύκλος, λογότυπο

Περιγραφή που δημιουργήθηκε αυτόματα

***Δράση 2 : Απανθρακοποίηση στη Δυτική Μακεδονία – Από το 1929 στο 2028***

**Σκοπός:** Να κατανοήσουν οι μαθητές/τριες την ιστορική, κοινωνική και περιβαλλοντική σημασία της απανθρακοποίησης στη Δυτική Μακεδονία, συνδέοντας το παρελθόν με το μέλλον και προωθώντας την ευαισθητοποίηση για τη βιώσιμη ενεργειακή μετάβαση.

**Στόχοι:**

* Να γνωρίσουν την ιστορία της ενεργειακής ανάπτυξης της Δυτικής Μακεδονίας και τη σημασία της στην Ελλάδα.
* Να κατανοήσουν την έννοια της "απανθρακοποίησης" και τους στόχους της ενεργειακής μετάβασης στις ΑΠΕ.
* Να διερευνήσουν τις κοινωνικές, οικονομικές και περιβαλλοντικές επιπτώσεις της απανθρακοποίησης.
* Να αναπτύξουν αίσθημα ευθύνης για τη συμβολή τους στη βιώσιμη ανάπτυξη της περιοχής τους.
* Να καλλιεργήσουν ενσυναίσθηση για τα διαφορετικά κοινωνικά και επαγγελματικά στρώματα που επηρεάζονται από την ενεργειακή μετάβαση.
* Να αποκτήσουν δεξιότητες έρευνας, συνέντευξης και ανάλυσης δεδομένων.
* Να αναπτύξουν την ικανότητα να παρουσιάζουν συμπεράσματα μέσω δημιουργικών μορφών, όπως ρεπορτάζ και εκθέσεις.

**Στάση Ζωής:**

* Ευθύνη και συμμετοχή στη βιώσιμη ανάπτυξη της περιοχής τους.
* Κριτική σκέψη για τις κοινωνικές και περιβαλλοντικές αλλαγές που σχετίζονται με την ενέργεια.
* Ανάπτυξη δεξιοτήτων συνεργασίας και διαλόγου με διαφορετικές κοινωνικές ομάδες.

**Βήμα 1:** Αυτή η δράση στοχεύει να εξοικειώσει τους μαθητές με την ιστορία της Δυτικής Μακεδονίας και την πορεία της απανθρακοποίησης, από τις πρώτες μονάδες παραγωγής ενέργειας έως τη μετάβαση σε Ανανεώσιμες Πηγές Ενέργειας (ΑΠΕ) και τους στόχους του 2028. Οι μαθητές/ τριες θα αναλάβουν τον ρόλο του δημοσιογράφου, ερευνώντας και αποκαλύπτοντας τα γεγονότα αυτής της αλλαγής μέσω συνεντεύξεων με σημαντικά πρόσωπα της κοινότητας.

**Βήμα 2:** Ο/η εκπαιδευτικός ενημερώνει μαθητές/τριε για τη σημασία της Δυτικής Μακεδονίας στην ενεργειακή ιστορία της Ελλάδας, από την ίδρυση της πρώτης λιγνιτικής μονάδας το 1929 μέχρι την προγραμματισμένη απανθρακοποίηση το 2028.Μέσω συζήτησης εξηγεί τους όρους "απανθρακοποίηση" και "ενεργειακή μετάβαση" και τι σημαίνουν για την περιοχή.

**Βήμα 3:** Οι μαθητέ/τριες γίνονται ρεπόρτερ. Ο /η εκπαιδευτικός κάνει κατανομή ρόλων (δημοσιογράφοι, φωτογράφοι, υπεύθυνοι αρχείου). Κάθε ομάδα ερευνά συγκεκριμένες κατηγορίες (π.χ., εργάτες της ΔΕΗ, μέλη τοπικών αρχών, καθηγητές ιστορίας, εκπρόσωποι ΑΠΕ), συντάσσοντας ερωτήσεις για τις συνεντεύξεις, εστιάζοντας στην εμπειρία, τις απόψεις και τις προσδοκίες κάθε ατόμου σχετικά με την απανθρακοποίηση.

**Βήμα 4:** Οι ομάδες ξεκινούν τη διεξαγωγή συνεντεύξεων (τοπικούς φορείς, εργάτες ή καθηγητές για συνεντεύξεις είτε ζωντανά είτε διαδικτυακά και ανθρώπους στο δρόμο).Μετά την καταγραφή γίνεται η ανάλυση δημιουργώντας ένα σύντομο ρεπορτάζ με τα βασικά συμπεράσματα.

**Βήμα 5:** Παρουσίαση συνεντεύξεων είτε με καταγραφή είτε ζωντανά. Στο χώρο μπορούν να δημιουργήσουν και μία Έκθεση με φωτογραφίες με στάδια της απανθρακοποίησης.