**Φύλλο Εργασίας Εργαστηρίου**

**3ος Άξονας Εικαστικές Τέχνες**

Ο άξονας Εικαστικές Τέχνες εμπνέει μαθητές/τριες να εξερευνήσουν τις εικαστικές τέχνες μέσα από το πρίσμα της βιωσιμότητας και της περιβαλλοντικής συνείδησης. Οι μαθητές εισάγονται στις τέχνες και επιλέγουν μια καλλιτεχνική κατηγορία (όπως κεραμική, ζωγραφική, γλυπτική, φωτογραφία, αρχιτεκτονική), δημιουργώντας έργα με θέμα τη βιωσιμότητα, χρησιμοποιώντας συχνά ανακυκλώσιμα υλικά. Με την υποστήριξη του εκπαιδευτικού, αναπτύσσουν τις ιδέες τους και οργανώνουν μια έκθεση όπου παρουσιάζουν τα έργα τους και το περιβαλλοντικό μήνυμα που θέλουν να μεταδώσουν, ενισχύοντας τη δημιουργική τους έκφραση και την κοινωνική τους συνείδηση.

***Δράση: Τέχνη και Αειφορία – Έκθεση Εικαστικών Τεχνών στη Σύγχρονη Εποχή***

**Σκοπός:** Να καλλιεργηθεί η ευαισθητοποίηση των μαθητών/τριών για τη βιωσιμότητα και την προστασία του περιβάλλοντος μέσω της τέχνης, ενώ παράλληλα ενισχύονται η δημιουργικότητα και η κοινωνική τους συνείδηση.

**Στόχοι:**

* Να κατανοήσουν οι μαθητές/τριες τη σημασία της τέχνης ως μέσου κοινωνικής και περιβαλλοντικής έκφρασης.
* Να ενημερωθούν για τους Βιώσιμους Στόχους και πώς αυτοί συνδέονται με την καθημερινή ζωή και την τέχνη.
* Να αναπτύξουν σεβασμό προς το περιβάλλον και τη σημασία της αειφορίας.
* Να νιώσουν υπερηφάνεια για τις καλλιτεχνικές τους δημιουργίες και τη συμμετοχή τους σε μια κοινωνικά ευαισθητοποιημένη δράση.
* Να καλλιεργήσουν δεξιότητες δημιουργικότητας, κριτικής σκέψης και καλλιτεχνικής έκφρασης.
* Να εξασκηθούν στη συνεργασία, οργάνωση και παρουσίαση ενός συλλογικού έργου τέχνης.

**Στάση Ζωής:**

* Δημιουργική και καινοτόμα σκέψη για την επίλυση περιβαλλοντικών προβλημάτων.
* Συνείδηση για τη σημασία της επαναχρησιμοποίησης υλικών και της βιώσιμης κατανάλωσης.
* Ευαισθησία και υπευθυνότητα για τη συμβολή τους σε έναν πιο δίκαιο και βιώσιμο κόσμο.

**Βήμα 1:** Ο/η εκπαιδευτικός εισάγει μαθητές/τριες στις Εικαστικές Τέχνες και στην Αειφορία ξεκινώντας μία συζήτηση για τις Τέχνες εξηγώντας πώς κάθε είδος τέχνης μπορεί να συμβάλλει στη διαμόρφωση κοινωνικής και περιβαλλοντικής συνείδησης, ως τρόπος έκφρασης μέσω καλλιτεχνικών δημιουργιών περνώντας ένα μήνυμα για τη βιωσιμότητα.

**Βήμα 2:** Ο/η εκπαιδευτικός δίνει τη δυνατότητα επιλογής καλλιτεχνικής κατηγορίας (κεραμική, σχέδιο, ζωγραφική, γλυπτική, χαρακτική, σχεδιασμός, δεξιοτεχνίες, φωτογραφία, λήψη βίντεο, κινηματογράφηση, αρχιτεκτονική, τυπογραφία, κόμικς) και δίνει χρόνο σε μαθητές/τριες να αποφασίσουν το είδος έργου. Ανάλογα με την κατηγορία επιλέγουν και τα υλικά τους (για παράδειγμα, ανακυκλώσιμα υλικά για γλυπτά, πηλό για κεραμικά, χαρτί για γραφιστικά, επανάχρηση ρούχων για κάποιο άλλο έργο).

**Βήμα 3:** Ο /η εκπαιδευτικός δίνει χρόνο σε μαθητέ/τριες ώστε να δημιουργήσουν τα έργα τους, θέτοντας τους Βιώσιμους Στόχους που θα επιλέξουν και προετοιμάζοντας την παρουσίασή τους. Ο/η εκπαιδευτικός παρέχει καθοδήγηση και υποστήριξη, βοηθώντας μαθητές/τριες να εκφράσουν τις ιδέες τους με δημιουργικό τρόπο και να συνδυάσουν τα μηνύματα αειφορίας με την τέχνη.

**Βήμα 4:** Ο/η εκπαιδευτικός σε συνεργασία με μαθητές/τριες οργανώνει το χώρο Έκθεσης όπου τα έργα τοποθετούνται ανά κατηγορία. Επίσης, μπορεί να διοργανωθεί εκδήλωση με προσκλήσεις σε κηδεμόνες όπου θα γίνουν παρουσιάσεις, εξηγώντας το έργο τους και το μήνυμα αειφορίας που θέλουν να μεταδώσουν.

Εικόνα που περιέχει κείμενο, στιγμιότυπο οθόνης, κύκλος, λογότυπο

Περιγραφή που δημιουργήθηκε αυτόματα