**Φύλλο Εργασίας Εργαστηρίου**

**5ος Άξονας Βιβλίο & Λογοτεχνία**

***Δράση 1 : Δημιουργία Βιβλίου με Επιτυχημένες Ιστορίες Ανθρώπων της Τοπικής Κοινωνίας που Μειώνουν το Οικολογικό Αποτύπωμα***

**Βήμα 1:** Ο/η εκπαιδευτικός εξηγεί σε μαθητές/μαθήτριες τον στόχο της δραστηριότητας: να δημιουργήσουν ένα βιβλίο με ιστορίες ανθρώπων που μειώνουν το περιβαλλοντικό τους αποτύπωμα, συζητώντας για πρακτικές (π.χ., ανακύκλωση, εξοικονόμηση ενέργειας) και ιδιαίτερη αναφορά στο πως η τοπική κοινότητα μπορεί να συμβάλει στην προστασία του περιβάλλοντος. Επιπλέον ορίζονται οι Βιώσιμοι Στόχοι της δράσης.

**Βήμα 2:** Ο/η εκπαιδευτικός χωρίζει μαθητές/τριες σε ομάδες και αναθέστε ρόλους (ερευνητές, συγγραφείς, συντάκτες, εικονογράφοι). Κάθε ομάδα αναλαμβάνει να ερευνήσει μια ιστορία από την τοπική κοινότητα. Οι ομάδες πραγματοποιούν έρευνα, παίρνουν συνεντεύξεις ή συγκεντρώνουν στοιχεία για ανθρώπους που μειώνουν το οικολογικό τους αποτύπωμα σε συγκεκριμένο χρόνο που τους δίνεται.

**Βήμα 3:** Αφού συγκεντρωθεί το υλικό γίνεται η σύνθεση του Βιβλίου με εξώφυλλο, τίτλο και περιεχόμενα. Προαιρετικά μπορείτε να επισκεφτείτε και έναν εκδοτικό οίκο.

**Βήμα 4:** Οι ομάδες παρουσιάζουν την ιστορία τους στην τάξη ή σε μια εκδήλωση με κοινό. Συζητούν την έρευνα και τι έμαθαν από τις ιστορίες που ανακάλυψαν.

**Σκοπός:** Να ευαισθητοποιηθούν οι μαθητές/τριες για τη σημασία της ατομικής και συλλογικής δράσης στη μείωση του οικολογικού αποτυπώματος, αναδεικνύοντας θετικά παραδείγματα από την τοπική κοινωνία.

**Στόχοι:**

* Να κατανοήσουν οι μαθητές/τριες την έννοια του οικολογικού αποτυπώματος και πρακτικές για τη μείωσή του.
* Να εμβαθύνουν στη σημασία των Βιώσιμων Στόχων για την αντιμετώπιση περιβαλλοντικών προκλήσεων.
* Να εκτιμήσουν την αξία της τοπικής δράσης για την προστασία του περιβάλλοντος.
* Να νιώσουν υπερηφάνεια για τη συμβολή τους στη δημιουργία ενός συλλογικού έργου με κοινωνικό μήνυμα.
* Να αναπτύξουν δεξιότητες έρευνας, συνεντεύξεων και συλλογής πληροφοριών.
* Να εξασκηθούν στη συγγραφή, την εικονογράφηση και τη συνεργατική δημιουργία ενός βιβλίου.

**Στάση Ζωής:**

* Περιβαλλοντική συνείδηση και υπευθυνότητα μέσω της καθημερινής πράξης.
* Εκτίμηση της δύναμης της κοινότητας για την επίτευξη περιβαλλοντικών στόχων.
* Δημιουργική σκέψη για την επίλυση περιβαλλοντικών προκλήσεων και διάδοση θετικών πρακτικών.

**Εικόνα που περιέχει κείμενο, στιγμιότυπο οθόνης, κύκλος, λογότυπο

Περιγραφή που δημιουργήθηκε αυτόματα**